== Forlovelse, ægteskab og børn ==
Sommeren [[1999]] mødtes Mette-Marit og kronprins Haakon på [[Quartfestivalen]] i Kristiansand. De havde truffet hinanden gennem fælles bekendte på den samme festival tre år tidligere. Denne gang blev de imidlertid optaget af hinanden, og prøvede i starten at holde forholdet hemmeligt. Mette-Marit var ugift mor med en fortid som "partyprinsesse". Tidligt i [[2000]] var pressen på sporet af forholdet, og til sidst valgte kronprins Haakon at tale ud om sit forhold til Mette-Marit i et fjernsyns[[Interview (journalistisk genre)|interview]], der vakte stor opsigt. Samme efterår blev parret officielt [[sambo]]ere, og [[monarki]]ets fremtid blev højlydt diskuteret. Fredag [[2. december]] 2000 blev Mette-Marits [[forlovelse]] med kronprins Haakon offentliggjort. Ved vielsen i Oslo domkirke forrettede [[biskop]] Gunnar Stålsett og sagde til [[Brud (kvinde)|bruden]]: "''Som alenemor har du vist vej for andre.''" Kronprinsen opfandt i sin bryllupstale til bruden et nyt ord: "''Jeg tror ikke, jeg har været så "[[adrenalin]]-vred" på nogen som på dig.''" Han fortsatte dog: "''Du får hele [[Spektrum|spekteret]] frem. Når vi kommunikerer, føler jeg mig som et helt menneske.''"<ref>[https://nbl.snl.no/Mette-Marit Mette-Marit – Norsk biografisk leksikon<!-- Bot genereret titel -->]</ref>
Levende_personer Titler Samfund